
A Babóca Montessori Családi Bölcsőde Hálózat szolgáltatás adatai:
Fenntartó neve: Babóca az Egyenlő Esélyért Alapítvány

Fenntartó címe: 2000 Szentendre Fiastyúk utca 10.
Képviselője: Balogh Ágnes
Elérhetősége: 06304529228, babocamontessori@gmail.com

A hálózat neve: Babóca Montessori Családi Bölcsőde Hálózat
Székhelye: 2000 Szentendre Fiastyúk utca 10.
Ellátási terület: Pest Vármegye, Budapest
Hálózati koordinátor: Balogh Ágnes
Elérhetősége: 06304529228, babocamontessori@gmail.com

Telephelyei:
Babóca Montessori Családi Bölcsőde Hálózat-Babóca Montessori Családi Bölcsőde 1
Babóca Montessori Családi Bölcsőde Hálózat-Babóca Montessori Családi Bölcsőde 2
Babóca Montessori Családi Bölcsőde Hálózat-Babóca Montessori Családi Bölcsőde 3
Telephely címe: 2000 Szentendre Cseresznyés út 13.
Nyitvatartás: 8:00-16:00
Címe: 2000 Szentendre Cseresznyés út 13.
Telefon: 06304529228
Email: babocamontessori@gmail.com

A programért felelős neve: Balogh Ágnes
Ellátási köre: 20 hetes kortól 3 éves korig
A szakmai program visszavonásig érvényes, fenntartó által jóváhagyva. Kelt: Szentendre, 2026.02.01.

2. A hálózat szolgáltatás minőségpolitikája; jogszabályi környezete:
· 1997. évi XXXI. törvény a gyermekek védelméről és a gyámügyi igazgatásról
· 1998. évi LXXIV. törvény a családok támogatásáról
· 2005. évi LXXXVIII. törvény a közérdekű önkéntes tevékenységről.
· 15/1998 (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
· 328/2011. (XII. 29.) Kormányrendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
· 20/2017. (IX.18.) EMMI rendelet a bölcsődei dajka, bölcsődei szolgáltatásnyújtó személy és a családi bölcsőde szolgáltatásnyújtó személy képzésének szakmai és vizsgakövetelményeiről
· 852/2004/EK Európa parlamenti és tanácsi rendelet az élelmiszer-higiéniáról 37/2014. (IV.30.) EMMI rendelet a közétkeztetésre vonatkozó táplálkozás-egészségügyi előírásokról
· 78/2003 (XI.27) GKM rendelet a játszótéri eszközök biztonságosságáról
· 33/1998 (VI.24) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről
· A bölcsődei nevelés-gondozás országos alapprogramja
· 11. sz. melléklet a 15/1998 (IV. 30.) NM rendelethez, jegyzék a bölcsődei ellátás eszközeiről és felszereléséről.
·  (
5
)„A gyermekek napközbeni ellátásához illeszkedő standard-napközbeni kisgyermekellátási szolgáltatások” ( Családbarát Magyarország Központ Nonprofit Közhasznú kft., 2021) című módszertani kiadvány

A hálózat bemutatása
A Babóca Montessori Családi Bölcsőde Hálózat 3 telephellyel működik, egy ingatlanon belül.
A hálózat célja, hogy egységes működést biztosítson a hálózaton belül.
A hálózat telephelyei:
Babóca Montessori Családi Bölcsőde Hálózat-Babóca Montessori Családi Bölcsőde:
8 férőhellyel működik, 1 szolgáltatásnyújtó és egy segítő segítségével az ingatlan földszintjén.
A csoportszoba az öltözőből nyílik.
Babóca Montessori Családi Bölcsőde Hálózat-Babóca Montessori Családi Bölcsőde 1:
7 férőhellyel működik, 1 szolgáltatásnyújtó és 1 segítővel szintén az épület földszintjén. A csoportszoba a BMCSB1-el közösen használt öltözőböl nyílik.
Babóca Montessori Családi Bölcsőde Hálózat-Babóca Montessori Családi Bölcsőde 2:
5 férőhellyel műdödik, 1 szolgáltatásnyújtó és 1 segítővel az épület emeletén. A bölcsődének külön öltözője van az emeleten.
Ellátandó terület jellemzése, célcsoport bemutatása
A Babóca Montessori Családi Bölcsőde Hálózat egy telephelyen, Szentendre Pismányban helyezkedik el egy villaépültben.
Szentendre jelenleg kb. 28.000 fős város, Budapest vonzáskörzetében.
A városban egy állami bölcsőde működik 12 csoporttal, a Püspökmajori Bölcsőde.
Ezen kívül 3 családi bölcsőde működik Szentendrén jelenleg.
A férőhelyek tekintetében mindegyik bölcsőde telt házzal működik.
A Babóca Családi Bölcsőde Hálózat, azon családok igényeire jött létre, akik nem szeretnék még teljes ellátásban intézménybe adni gyermeküket, de részmunkaidőben szeretnének visszatérni a munkaerőpiacra, illetve gyermeküket szeretnék családias közösségben, biztonságban tudni.
Elsődlegesen Szentendre területén élő gyermekeket tudunk fogadni, de van mód a környező településekről, vagy akár ország más területéről is beiratkozni.

Szakmai program
A családi bölcsőde hálózat ellátás személyi és tárgyi feltételei:
A hálózatban minden telephelyen 1 fő szakképzett pedagógus, mint szolgáltatásnyújtó végzi a gyermekek gondozását, nevelését, melyet 1 fő segítő kísér, alkalmazottként foglalkoztatva, aki szükség esetén helyettesítést és időszakos gyermekfelügyeletet is ellát.
Tárgyi feltételek:
A tárgyi feltételek megfelelnek a 15/1998 (04.30) NM rendelet 11.sz mellékletében és a Magyar Bölcsődék Egyesülete által kiadott javaslatnak.
A családi bölcsőde hálózatot egy erre a célra átalakított házban létesítjük, 3 telephellyel.
Szentendrén a 11-es út mellett található, könnyen elérhető helyen. Tömegközlekedés 250 méteren belül található.
Az autókkal érkezőknek az udvaron kialakított parkolóban biztosított a megállás. A csoportszoba az földszinten található, a bejárat melletti lépcsővel megközelíthető.
A csoportszobában előkerten, külön bejáraton keresztül juthatunk. A bejárat mellett van lehetőség a gyermekek járműveinek, babakocsiknak az elhelyezésére.
Az öltözőben elhelyezett ülőkén a gyermekek akár önállóan is képesek lehetnek levetkőzni, felöltözni. A ruhájuknak és a cipőjüknek jellel ellátott helye van az öltözőben.
Az öltöző részen található mosdó is, ahol felnőtt méretű wc és mosdó lett kialakítva.
A gyermekek sámlival érhetik el a mosdót, a wc-hez szűkítő is rendelkezésre áll, illetve bili.
A pelenkázást mobil pelenkázó használatával oldjuk meg.
Az öltözőből nyílik közvetlen bejárással a csoportszoba, amely 32 nm.
A csoportszoba nyitott polcrendszerrel van felszerelve. A polcokon a hagyományos játékok mellett a Montessori eszközök is megtalálhatóak csoportosítva. A kihelyezett játékok a csoport összetételéhez igazítva változtathatóak.
A szobában pihenő-olvasó sarok is kialakításra került kényelmes fekvőhellyel. A szoba közepén van kialakítva az étkező helyiség, 2 külön kis asztallal.

A kert kb. 250 nm füves terület, kerítéssel körbe kerítve.
A kertben található csúszda, sátor, homokozó, motorok és futóbiciklik.
A csoportszoba mellett, elérhető a konyha, mely tálaló konyhaként funkcionál a csoport részére. A
felnőtt személyzet számára külön fürdőszoba is található az épületben.
A családi bölcsőde célja:
A családi bölcsőde egy olyan rugalmas szolgáltatás, amely 20 hetes kortól 3. Az ellátottak száma egyidejűleg maximum 8 fő lehet.
Célja egy olyan biztonságos és megfelelő környezet kialakítása ahol a gyermekekek megismerkedhetnek a Montessori pedagógia alapjaival, interakcióba kerülhetnek más hasonló korú gyermekekkel. Heti projekt programjainkkal fejlődik a gyermekek kommunikációs képességük, finommotorikájuk, nagymozgásuk, zenei készségeik.
Heti tervezeteink az alábbi felépítés alapján működnek:
Az adott témakörök feldolgozása Montessori eszközökkel kötetlen játéktevékenység keretein belül valósul meg.

A bölcsőde feladata:
A családi bölcsődében dolgozó szakemberek egészséges környezetet, a gyermekek fejlődését biztosító szeretetteljes légkört, személyes figyelmet, szabad játék és mozgási lehetőséget biztosítanak, segítik a világ megismerését, az egészséges életmód szokásainak elsajátítását, támogatják önállóságukat, társas kapcsolataik alakulását.
A bölcsődei nevelés országos alapprogram elvei:
· A család rendszerszemléletű megközelítése
A családi bölcsőde elsődleges előnye a kiscsoportos, családias légkör.
Minden család egyéni igényeihez is tudunk igazodni. Közös családi napokon ismerhetjük meg a
gyermek családját.
Már a jelentkezéskor is fontosnak tartjuk megismerni a kisgyermek közvetlen környezetét, így
személyes találkozóra az édesapákat is várjuk szeretettel.
· A koragyermekkori intervenciós szemlélet befogadása
A családi bölcsőde funkcióját tekintve alkalmas színtér a koragyermekkori intervenció szemléletének alkalmazására. A szolgáltatásnyújtó feladata az esetlegesen felmerülő fejlődésbeli lemaradások, megtorpanások felismerése és jelzése. A bölcsődében kiemelt figyelmet kap a mozgásfejlesztés, így az esetleges lemaradásokat igyekszünk időben kiszűrni és fejleszteni.
· A családi nevelés elsődleges tisztelete
A kisgyermek nevelése a család joga és kötelessége. A családi bölcsődénk a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Fontosnak tarjuk a mindennapi kapcsolatteremtést a családdal. Fogadó órák keretében is van lehetősége a családnak a gyermek hétköznapjaival megismerkedni.
· A kisgyermeki személyiség tisztelete
9

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására. Családi bölcsődénk más anyanyelvű gyermekeket is fogad.
· A szolgáltatásnyújtó személyiségének meghatározó szerepe
A bölcsődei nevelésben a korosztály életkori sajátosságaiból adódóan meghatározó a szolgáltatásnyújtó szerepe, aki személyiségén keresztül hat a kisgyermekre és a családra. Bölcsődénkben a segítő is képzett személy. A szakmai megújulást nagyon fontosnak tartjuk, így rendszeresen továbbképzéseken veszünk részt.
· A biztonság és a stabilitás megteremtése
A biztonságot a beszoktatás egyedi gyermekre szabott ütemével igyekszünk maximálisan megteremteni, amihez az igazi otthoni színtér is nagyban segít. A gyermekek a segítővel és helyettessel is már a beszoktatás alatt megismerkedik.
· A kisgyermek személyi és tárgyi környezetének állandósága
A családi bölcsőde kis létszáma lehetővé teszi, hogy a gyermekek hamar megszokják szolgáltatásnyújtójukat és szoros kapcsolatot tudjanak vele kialakítani. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.
· Fokozatosság megvalósítása
A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

A beszoktatás lassú, kisgyermekhez igazodó üteme segíti a fokozatos elválást a szülőktől is.
· Egyéni bánásmód érvényesítése
A kisgyermek fejlődéséhez alapvető feltétel a szolgáltatásnyújtó elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődés ütemét mindig magához a gyermekhez viszonyítva kell megítélni.
· Gondozási helyzetek kiemelt jelentősége
A gondozási helyzetek a szolgáltatásnyújtó és a kisgyermek interakciójának bensőséges, intim helyzetei. A gondozási helyzetek megvalósulása során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódhatnak a gondozási helyzetekre. A meghitt családi légkör lehetővé teszi, hogy minden gondozási folyamatot kellő időráfordítással és figyelemmel végezzünk.
· A gyermeki kompetenciakésztetés támogatása
A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Bölcsődékben a Montessori módszerrel is biztosítjuk a lehetőségét a spontán tanulásra, saját tapasztalások által is segítjük a világ megismerésében. A Montessori játékok különböző szintjei fenntartják a gyermek folyamatos kíváncsiságát, érdeklődését.
A bölcsődei ellátás feladatai:
A családok támogatása, annak erősségeire építve a szülői kompetencia fejlesztése
A bölcsődei ellátást nyújtó szolgáltató, mint a kisgyermekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében. A család erősségeinek megismerése, támogatása a pozitívumok kiemelésével valósul meg. A családi és 11

bölcsődei nevelés összhangja, a szülők és a szolgáltatásnyújtók közötti egyenrangú, konstruktív, kölcsönös bizalmon alapuló partneri kapcsolat elengedhetetlen feltétel a kisgyermekek harmonikus fejlődéséhez. A szülő ismeri legjobban gyermekét, így közvetíteni tudja szokásait, igényeit, szükségleteit, nagymértékben segítve ezzel a szolgáltatásnyújtót a gyermek ismeretén alapuló differenciált, egyéni bánásmód kialakításában. A szolgáltatásnyújtó, mint szakember, szaktudására, tapasztalataira építve, a szülők igényeihez igazodva közvetíti a kora gyermekkori fejlődéssel, neveléssel kapcsolatos ismereteket, módszereket.
Egészségvédelem, az egészséges életmód megalapozása
A szakemberek feladata a kisgyermek fejlődésének nyomon követése, dokumentálása, támogatása, a harmonikus testi és lelki fejlődéséhez szükséges egészséges és biztonságos környezet megteremtése. A primer szükségletek egyéni igények szerinti kielégítése a gondozási helyzetekben valósul meg. A rugalmas, a kisgyermek életkorához, egyéni fejlettségi szintjéhez és az évszakhoz igazodó napirend biztosítja az életkornak megfelelő változatos és egészséges táplálkozást, a szabad játék, a mozgás, a szabad levegőn való aktív tevékenység és pihenés feltételeit. Az egészséges életmód, az egészségnevelés érdekében törekedni kell az alapvető kultúrhigiénés szokások kialakítására. A prevenciós feladatok megvalósításába szükség esetén speciális szakemberek is bevonhatók: gyermekorvos, dietetikus, gyógypedagógus, pszichológus, mentálhigiénés szakember, gyermekfogszakorvos stb. Elsősorban preventív szerepet tölthet be, de a sajátos nevelési igényű, illetve a korai fejlesztésre és gondozásra jogosult, a magatartás- vagy fejlődési problémákkal küszködő kisgyermekek esetében korrektív lehetőségeket hordoz, az intézmény lehetőségeihez mérten kialakított, a nagymozgások gyakorlásához, különféle mozgásfejlesztéshez szükséges eszközökkel.
Az érzelmi és társas kompetenciák fejlesztése
A biztonságot nyújtó nevelői magatartás magában foglalja a szakember érzelmi elérhetőségét és hitelességét, az érzelmek kifejezésére való ösztönzést, a pozitív és bíztató üzenetek rendszeres közvetítését, a világos elvárások és határok megfogalmazását. A kisgyermek bölcsődei ellátást nyújtó szolgáltatóhoz történő kerülése több lehetőséget teremt a társas kapcsolatok megtapasztalására. Az együttlét helyzetei az én érvényesítés, a tolerancia, az empátia gyakorlásának színterei, amelyek hozzájárulnak az érzelmi és társas kompetenciák fejlesztéséhez. Törekedni kell az együttélés szabályainak elfogadtatására, a mások iránti nyitottság megőrzésére. A szolgáltatásnyújtó feladata a kisgyermekek beszédkészségének fejlesztése érdekében az ingerekben gazdag, tiszta nyelvi

környezet biztosítása, a kommunikációs kedv felkeltése és fenntartása a bölcsődei nevelés-gondozás minden helyzetében, mondókák, énekek, versek, mesék közvetítésével. Különös figyelmet kell fordítani a sajátos nevelési igényű, illetve a korai fejlesztésre és gondozásra jogosult és a hátrányos helyzetű gyermekek társas és érzelmi kompetenciáinak fejlesztésére szükség esetén más segítő szakemberek bevonásával is.
A megismerési folyamatok fejlődésének segítése
A kisgyermek érdeklődésének erősítése a játékos felfedezés és a cselekvéses tanulás lehetőségeinek megteremtése a szolgáltatásnyújtó aktív részvételével és a megfelelő környezet kialakításával történik. A bölcsődei nevelés-gondozás helyzeteiben a szakember ismeretet nyújt, segíti a tájékozódást, a tapasztalatok és élmények feldolgozását. A kisgyermek igényeihez igazodó közös tevékenység során szerepet kap az élmények, viselkedési és helyzetmegoldási minták nyújtása, az önálló próbálkozás és a kreativitás támogatása. Az önálló választás és a döntési képesség kialakulását segíti a bátorító, ösztönző nevelői magatartás.
A bölcsődei nevelés főbb területei:
A bölcsődei nevelés főbb helyzetei
Alapvető szempont, hogy a bölcsődei élet a kisgyermek számára élményt nyújtó, részvételre motiváló, tanulási tapasztalatokat biztosító legyen. Valamennyi tevékenység, élethelyzet alakításának módszertani alapja az egyéni bánásmód érvényesítése, a gyermek pozitív önállósági törekvéseinek, önértékelésének erősítése.
Beszoktatás
A beszoktatás ajánlott időtartama két hét. Azonban ez a gyermek egyéni igényeinek függvényében változhat. Az adaptáció 2-3 hónapig is tarthat.
Az első két napon a szülővel érkezik a gyermek 9 órára, majd közösen játszanak a csoportban. A gondozási feladatok, tízórai étkezés szintén a szülővel történik. A szolgáltatásnyújtó megfigyeli a gyermek szokásait. Kapcsolatot teremt a gyermekkel és a szülővel. 11 óráig maradnak a csoporttal.

A következő napon szintén 9 órára érkeznek, de itt már ebéd utánig maradnak a csoporttal.
Az ebédet a szülő kínálja a gyermeknek. Napközben amennyiben a gyermek elfogadja már nevelőjét,
a szülő kimehet a csoportból és ebéd előtt érkezik vissza.
A második héten a gyermek érkezését követően már elbúcsúzik a szülő és ebéd előtt érkezik vissza,
az ebédnél csak jelen van, de a szolgáltatásnyújtó kínálja az ebédet.
A második hét utolsó napjára a gyermek eljut odáig, hogy a szülő bekíséri reggel, majd távozik és
ebéd után érkezik a gyermekért.
A fokozatos beszoktatás segíti a gyermek bizalmának kialakulását, így könnyítve meg az elválást a
szülőtől.
Tanulás
A teljesítményelváráshoz kötött, erőltetett ismeretgyarapításnak a bölcsődei ellátást nyújtó szolgáltatónál nincs helye. A bölcsődei nevelés területén a tanulás fogalmát a lehető legtágabban értelmezzük. Tanulás, minden olyan tapasztalat-, illetve információszerzési folyamat, amely tartós változást idéz elő a viselkedésben, illetve a gondolkodásban, valamint elősegíti, hogy a gyermek megismerje önmagát és környezetét. A tanulás a gyermek korából és fejlettségéből adódó tevékenységekbe ágyazottan történik. A tanulás legfontosabb irányítója a személyes kíváncsiság, az érdeklődés. A kisgyermekkori tanulás színterei a természetes élethelyzetek: a gondozás és a szabad játék, a felnőttel és a társakkal való együttes tevékenység és a kommunikáció. A tanulás formái az utánzás, a spontán játékos tapasztalatszerzés, a szolgáltatásnyújtó-gyermek interakcióból származó ismeretszerzés és szokáskialakítás. A szolgáltatásnyújtónak a sajátos nevelési igényű, illetve a korai fejlesztésre és gondozásra jogosult gyermekek esetében szem előtt kell tartania, hogy náluk más jellegű és hosszabb időt vesz igénybe a tanulási folyamat. A beszéd a kisgyermekkori tanulás nagyon fontos eleme. A kommunikatív képességek fejlődésének feltételei a biztonságos és támogató környezetben zajló felnőtt-gyermek és gyermek-gyermek interakciók. Figyelembe kell venni azoknak a gyermekeknek a nyelvi szükségleteit, akiknek nem a magyar az anyanyelvük.
Gondozás
A gondozás bensőséges interakciós helyzet a szolgáltatásnyújtó és gyermek között, amelynek elsődleges célja a gyermek fizikai, testi szükségleteinek maradéktalan kielégítése. A személyes és a szociális kompetenciák kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben

érzi a szolgáltatásnyújtó figyelmét, biztatását, támogató segítségét. Sikeres próbálkozásait a felnőtt megerősítéssel, dicsérettel jutalmazza, ami növeli az együttműködési kedvet. A gondozási helyzetekben sem érvényesülhet teljesítményelvárás. Lényeges, hogy elegendő idő álljon rendelkezésre, mivel az egyes mozzanatok megtanulása gyakorlást igényel. A felnőttel való kommunikáció érzelmi töltése, a szolgáltatásnyújtónak a gyermekről adott jelzései kihatnak az önelfogadásra, a személyiség egészséges alakulására. A gondozás minősége jelentős mértékben befolyásolja a szokások kialakulását és az önállósodás folyamatát.
A szülőkkel együttműködve kezdjük meg a gyermek szobatisztaságra nevelését.
Amikor a gyermek érdeklődés jelét mutatja a wc, vagy a bili iránt, minden gondozási helyzetben felkínáljuk számára a kipróbálási lehetőséget. Szorosan együttműködve a családdal alakítjuk ki a gyermek új szokásait. Bölcsődénkben lehetőséget biztosítunk a mosható pelenka használatára is. Az önálló kézmosáshoz és mosakodáshoz fellépő és tükör áll rendelkezésre, evvel megkönnyítve az önálló tisztálkodást. A beszoktatás alatt megismertetjük a gyermekkel a kézmosás szokásrendszerét, helyes módját.
Az öltözködés önálló elsajátítását a legkisebb gyermekekkel is megismertetjük. A Montessori eszköztárból öltöztető keretekkel is próbálhatják, tanulhatják az öltözködés menetét.
Az étkezéshez biztosítunk étkező széket is, illetve segítjük a kisebb gyermekek érkezését, etetését. Saját étkészlettel és pohár felkínálásával ösztönözzük a gyermeket az önálló étkezés elsajátításához. A déli főétkezés után a gyermekek gondozásába beleépítjük a fogápolást is.
Játék
A játék a gyermekkor legfontosabb tevékenysége, ami segít a világ megismerésében és befogadásában, elősegíti a testi, értelmi, érzelmi és szociális fejlődést. A szolgáltatásnyújtó a játék feltételeinek (megfelelő hangulat, hely, idő, eszközök) biztosításával és nevelői magatartásával támogatja az elmélyült, nyugodt játéktevékenységet, a kreativitást. A kisgyermeknevelő a gyermek igényeitől és a helyzettől függően kezdeményez, esetenként mintát nyújt, szerepet vállal a játékban, annak tartalmát ötleteivel, javaslataival színesíti. A játék ad elsősorban lehetőséget a társas kapcsolatok alakulására. A szolgáltatásnyújtóval, a többi gyermekkel való együttlét örömforrás a kisgyermek számára, a társak viselkedése mintát nyújt, segítve a szociális képességek fejlődését.
A Babóca Montessori Bölcsődében a Montessori eszközökön kívül a hagyományos játékok is megtalálhatóak:
gyakorló játékok a legkisebb gyermekek számára, kisautók, vonatpálya, konstruáló játékok ( dupló, építókocka), babaszoba, szerepjátékok kellékei ( kiskonyha, szerszámpult), labdák, zenei készséget

fejlesztő játékok ( ritmushangszerek), logikai játékok, kirakók, alkotó játék eszközök ( gyurma, marokkréta ).
Mozgás
A csecsemő- és kisgyermekkor az alapvető mozgásformák kialakulásának és fejlődésének időszaka. A kisgyermekek mozgásigénye rendkívül nagy, számukra örömforrás a mozgás. Ezért a szobában és az udvaron is biztosítani kell a minél nagyobb mozgásteret, a mozgásfejlesztő játékokat. A játékeszközökkel szemben elvárás, hogy felkeltsék az érdeklődést, fenntartsák a mozgásaktivitást és használatuk biztonságos legyen. Biztosítani kell a környezet balesetmentességét és a veszélyforrások kiküszöbölését. Csecsemőknek olyan játszóhelyet kell biztosítani, amely védett, de elegendő hely áll rendelkezésre, például: hempergő, elkerített szobasarok. A nagymozgásos játékokra a szabadban, az udvaron és a teraszon több lehetőség nyílik, mint a szobában. Minél változatosabb mozgásra van lehetősége a kisgyermekeknek, annál nagyobb örömüket lelik a játékban. A mozgásfejlesztő eszközök használata során a kisgyermekek szabadon próbálhatják, végezhetik az egyes mozgásformákat, fejlődik mozgáskoordinációjuk, harmonikussá válik a mozgásuk.
A mozgásfejlesztő eszközöket a csoportszobában a gyermekek igény szerint használhatják, az eszközök elérhető helyen vannak. A szobában található szivárvány hinta, varázspalló, torna matrac, csepphinta, forgófotel is, többek között.
Az önállósági törekvések támogatása során a gondozási műveletekben való aktív részvétel lehetőséget ad a praktikus mozgások gyakorlására, finomítására.
Mondóka, ének
A bölcsődei ellátást nyújtó szolgáltatónál sokrétű zenei élmény átélésére, tapasztalatszerzésre ad lehetőséget a környezet hangjainak megfigyelése, a szolgáltatásnyújtó ének- és beszédhangja, spontán dúdolgatása, ritmusos szövegmondása, a dallam és ritmushangszerek hallgatása, megszólaltatása, a közös éneklés. A kisgyermek életkori sajátosságaihoz, egyéni fejlettségéhez, érzelmi, hangulati állapotához igazodó, felelősséggel kiválasztott és alkalmazott játékos mondókák, gyermekdalok, népdalok és értékes zeneművek felkeltik a kisgyermek érdeklődését, formálják esztétikai érzékenységét, zenei ízlését, segítik a hagyományok megismerését és továbbélését. A személyes kapcsolatban, játékhelyzetekben átélt mondókázás, éneklés, zenehallgatás pozitív érzelmeket kelt, örömélményt, érzelmi biztonságot ad a kisgyermeknek. Az ismétlődések, a játékos mozdulatok megerősítik a zenei élményt, a zenei emlékezetet. Érzelmi alapon segítik az anyanyelv, a zenei anyanyelv elsajátítását, a személyiség fejlődését, hozzájárulnak a kisgyermek lelki

egészségéhez, valamint a csoportban a derűs, barátságos légkör megteremtéséhez. A bölcsődei ellátást nyújtó szolgáltatónál végzett zenei nevelés eredményes megvalósítása lehetőséget nyújt a kisgyermek további zenei fejlődésére.
Vers, mese
A vers, mese nagy hatással van a kisgyermek érzelmi és értelmi fejlődésére (ezen belül a beszéd, a gondolkodás, az emlékezet és a képzelet fejlődésére), valamint a szociális fejlődésre. A versnek elsősorban a ritmusa, a mesének pedig a tartalma hat az érzelmeken keresztül a személyiségre. A verselés, mesélés, képeskönyv-nézegetés bensőséges kommunikációs helyzet, így egyszerre feltétele és eredménye a kisgyermek alapvető érzelmi biztonságának. A gyermek olyan tapasztalatokra, ismeretekre tesz szert, amelyeknek megszerzésére más helyzetekben nincs lehetősége. A közös mesélés élménye segíti az aktív szókincs kialakulását és a világról való ismeretek megszerzését. A bölcsődei ellátást nyújtó szolgáltatónál a népi és az irodalmi műveknek egyaránt helye van. A helyzetek alakítását, alakulását a gyermekek pillanatnyi érzelmi állapota és ebből fakadó igényei befolyásolják elsősorban.

17

Alkotó tevékenységek
Az öröm forrása maga a tevékenység – az érzelmek feldolgozása és kifejezése, az önkifejezés –, nem annak eredménye. A szolgáltatásnyújtó feladata a tárgyi feltételek és elegendő idő biztosítása, az egyes technikák, eszközhasználat megmutatása, a kisgyermek pillanatnyi igényének megfelelő technikai segítségnyújtással az alkotókedv ébrentartása. A kisgyermek alkotásának elismerésével és megbecsülésével a szolgáltatásnyújtó segíti az alkotó tevékenységek iránti érdeklődés fenntartását és az alkotásból fakadó öröm személyiségfejlődésre gyakorolt pozitív hatásainak érvényesülését. A leggyakoribb alkotó tevékenységi formák a bölcsődei ellátást nyújtó szolgáltatónál: nyomhagyó eszközök használata, firkálás, gyurmázás, ragasztás, gyűrés, tépés, ujjfestés vagy vastag ecsettel festés.
Egyéb tevékenységek
Ezek a tevékenységek valamilyen élethelyzet közös előkészítéséhez és megoldásához, a környezet aktív megismeréséhez, az egymásról és a környezetről való gondoskodáshoz kapcsolódnak (pl. babafürdetés, viráglocsolás, őszi falevelek gereblyézése, karácsonyi süteményszaggatás, gyümölcssaláta készítése stb.). Az öröm forrásai az „én csinálom” élményének, az együttességnek, a közös munkálkodásnak és a tevékenység fontosságának, hasznosságának átélése. A kisgyermekek bármikor bekapcsolódhatnak és bármikor kiléphetnek, az önkéntesség nagyon fontos, a tevékenykedés nem lehet feladat. Ezek a helyzetek lehetőséget nyújtanak az együttműködésre, a feladatok megosztására, ok-okozati összefüggések felfedezésére, megértésére.

A bölcsődei nevelés megvalósításának sajátos feltételei
Személyi feltétel:
A szolgáltatásnyújtók végzettségei: A családi bölcsődében dolgozók rendelkeznek a törvényben előírt végzettséggel. A szolgáltatást nyújtó személyek kisgyermeknevelő felsőfokú végzettséggel rendelkeznek, vagy a MACSKE-nál végeztek szolgáltatásnyújtóként. A dolgozókkal kapcsolatos készségek, képességek: Elméleti és gyakorlati felkészültség. Nagy fokú felelősségérzet, elkötelezettség. Jó kapcsolatteremtő és kommunikációs készség. Nagy fokú stressz tűrő képesség.
Továbbképzés és belső képzés:
Célja: A dolgozókkal kapcsolatos készségek, képességek megerősítése. Első helyen szerepelnek azok a továbbképzések, melyek a törvény betartásához szükséges ismeretek megszerzését célozzák, a napi munkához szükséges ismeretek továbbfejlesztését szorgalmazzák. Három évente külső szakmai továbbképzésen való kötelező részvétel. Belső továbbképzéseket nevelés-gondozási témában szervezünk azokon a területeken, ahol gyengeségek mutatkoznak.
A gyermekcsoport szervezése:
Bölcsődénkben, vegyes csoportban a jogszabály által meghatározott létszámban vannak a gyerekek.
Fontos számunkra a minőségi nevelés ezért az életkornak és a sajátos igényeknek megfelelően
szervezzük a bölcsődei csoportunkat.
A bölcsődében 20 hetes kortól fogadunk gyermekeket.
A Babóca Montessori Bölcsőde Hálózat sajátosságai:
A Montessori módszer megvalósítása:
Gyakorlati szempontból Montessori pedagógiáját különböző területekre bonthatjuk.
Pedagógiájának egyes elemei olyan mértékben terjedtek el és mentek át a köztudatba, hogy még a szakemberek többsége sem tudja, hogy Montessoritól származik( nyitott polcok, gyermekek számára elérhető helyen lévő játékok, gyermekméretű bútorok).

A Montessori pedagógia célja:
Nyugodt, békés légkörben, egymással toleráns segítőkész, tevékeny gyermekek nevelése. A pedagógus magatartásával és a környezettel biztosítja az egységes életvitelt, a gyermekek szocializációját, képességeik differenciált fejlesztését, érzelmi világuk gazdagítását, a szép iránti vonzalmak kialakítását.
Saját tapasztalat által tegyenek szert minél biztonságosabb alapvető ismeretekre, problémamegoldó gondolkodásra. Leljenek örömet az ismeretszerzésben, a kreativitásban, önmaguk fejlesztésében. Ismerjék, szeressék és védjék a természetet. Vegyék észre mindenütt a szépet, tudjanak gyönyörködni a művészeti alkotásokban.
Montessori elképzelésének lényeges vonása, hogy a gyermekek saját tevékenységeiken során tanulnak, ami csak akkor okoz örömet és csak akkor célravezető, ha belső motiváción alapszik.
A bölcsődében elsődleges célunk az önállóság elősegítése, az önállósági törekvések támogatása, azonban ennél a korosztálynál van még egy, amit mindenek elé kell helyezni. Ez nem más, mint a mindent átható szeretet, a szeretetre nevelés. A bölcsődés korú gyermekek még sokkal érzelem vezéreltebbek. Életüket nagyban érzelmeik irányítják, és szélsőséges érzelmi megnyilvánulásokra képesek. Nekünk szolgáltatásnyújtóknak az értelmi nevelést megelőzően biztosítanunk kell a gyermekek érzelmi biztonságát.
A Montessori környezet:
Montessori mai napig helytálló elmélete, hogy nem a gyermeket kell egy meglévő környezetbe
beintegrálni, hanem a környezetet kell a gyermek köré emelni.
A gyermek életmódját nagymértékben befolyásolja a szoba, az épület, a kert kiképzése, nagysága,
beosztása, berendezése, valamint a tárgyak, amelyek körülveszik őket.
A megfelelő környezet kialakítása fontos része a nevelői munkánknak.
Projektben dolgozunk, így tematikus játékok is kerülnek a polcokra, illetve az alkotó
tevékenységeknél is megjelenik az aktuális projekt.
A projekteket a belső értekezleten dolgozzuk ki és illesztjük a csoport összetételéhez.
A csoportszoba berendezésénél elengedhetetlenül fontos szempont, hogy az adott tárgyak, bútorok, eszközök mérete, alakja alkalmas legyen a gyermekek önállóságának elősegítésére. Az eszközök és a játékok a gyermekek számára elérhető helyen kell hogy legyenek.

20

Montessori alapvető elve a rend, és hogy mindennek legyen meg az állandó helye. Az eszközök,
játékok elhelyezése nyitott polcokon, a pedagógiai szempontok figyelembe vételével történik.
Az eszközök fő területenként külön polcokon elhelyezve találhatóak meg a csoportban.
Külön polcon a hagyományos játékok.
„ Kezdeményezni, aztán hagyni, hogy a gyermek szabadon kibontakoztathassa képességeit, ez e nevelő feladata.”
A Montessori eszközök 5 fő csoportja:
1. A gyakorlati élet eszközei
A Montessori pedagógiában az az elv érvényesül, hogy a gyermekek minél több teendőt maguk végezzenek el, úgy, mint öltözködés, környezet rendben tartása, étkezésük,
A bölcsődése korú gyermekeknél a gyakorlati élet eszközei a legdominánsabbak.
A csoportban megtalálhatóak az öltözködést, tisztálkodást folyamatát elősegítő eszközök: pl. öltöztető keretek, cipőtisztításhoz szükséges eszközök, takarító eszközök gyermek változatai, akár szerepjátékhoz is. Öntögetős, kanalazós játékok az önálló étkezés gyakorlásához, a finommotorika fejlesztéséhez.
2. Az érzékelés eszközei:
Az érzékelési eszközökkel végzett munka fejleszti az értelmi és ezzel együtt az érzékszervi
képességeket.
A különböző érzékszervi eszközökkel a gyermekek összehasonlítanak, hasonlóságokat és
különbözőségeket állapítanak meg, Párosítanak, sorokat, sorozatokat alkotnak.
Hengersorok, rózsaszín torony és barna lépcső segítik a méretek és különböző testek megismerését.
Az érzékszervi eszközöknél jelenik meg a színek megismerése, felismerése, megnevezése is,
különböző színkereső, színpárosító játékokkal.
A hangok felismerésére zaj dobozok, a szagok megismerésére szagló dobozok.
3. Matematikai nevelés eszközei:
A számok világa körülveszi a gyermeket, pl. egy képeskönyv nézegetésénél is.
A gyermek nem feltétlenül attól tanul meg számolni, hogy látja a számjegyek írásképét, azonban
segíti őt abban, hogy kialakuljon számfogalma, a számhoz kapcsolódó mennyiség.
A matematikai eszközöknél megjelennek a geometria formák, formaillesztők, számsablonok.

4. Anyanyelvi nevelés eszközei:
Lehetővé kell tenni, hogy a gyermek az írott nyelvvel és a beszélt nyelvvel egyidejűleg
ismerkedhessen, ami nem azt jelenti, hogy meg kell tanítani olvasni természetesen.
Betűsablonok, és gondosan kiválasztott mesegyűjtemény színesíti az anyanyelvi polcot, illetve ide
tartoznak a különböző vonalvezetők gyakorlása, próbálgatása is.
5. Kozmikus nevelés eszközei:
A kozmikus nevelés olyan tág területet fed le, amelyben gyakorlatilag benne van minden, ami minket
körülvesz.
A gyermekek belső kíváncsiságára alapozva lehet a kozmikus nevelést alkalmazni a bölcsődében.
Megjelenik a bölcsődében a Naprendszer, az állatok, növények világa.
Tematikus projekt rendszerben ismerkedünk meg a kozmikus nevelés eszközeivel, így ezen a
játékpolcon az eszközök projektenként frissülnek.
A napirendünk fontos eleme a csend gyakorlása:
Célja a pozitív megélése, önuralom fejlesztése, a másik gyermekre való odafigyelés, a hallás
finomítása, a belső nyugalom kialakítása.
A csendgyakorlásban jelen vannak járásgyakorlatok, egyensúlygyakorlatok.
Összességében elmondható, hogy a Montessori pedagógiának igen sok eleme beépíthető a bölcsődei gyakorlatba. A bölcsődés korú gyermekek kíváncsiak, nyitottak és könnyen befogadják az újdonságokat. Az érdeklődésük különböző, a fejlettségi szintjük szintén, így Montessori eszközeivel lehetőséget adunk számukra, hogy a saját érdeklődésüknek, érési szintjüknek megfelelő tevékenységeket válasszanak önállóan, irányítás nélkül.

A bölcsőde napirendje:
A napirendünket a stabilitás, a folyamatosság és a rugalmasság jellemzi. A kisgyermekek igényeinek, szükségleteinek kielégítését szolgálja. A napirend biztosítja a kisgyermekek számára a nyugodt, kiszámítható, az aktivitás és az önállósodás lehetőségét A napirendünk igazodik az évszakok váltakozásához (szabad levegőn tartózkodás). Napirendünk megalkotásánál figyelembe vettük a gyermekcsoport életkori összetételét, fejlettségét, szükségleteit is. A családi bölcsőde hétfőtől péntekig 8:00-16:00-ig áll a gyermekek és a szülők rendelkezésére.
A napirend egy iránymutató, a gyermek életkorának függvényében változtatható.
A bölcsődében 20 hetes kortól fogadunk gyermeket, így jellemzően már kialakul a napi egy déli alvás, mely a gyermek otthonában valósul meg. Amennyiben a gyermek igényli a délelőtti pihenést, számára biztosítjuk a nyugodt pihenés lehetőségét.
A nyári napirend lehetőséget biztosítunk a szabad levegőn történő tízórai és érkezés utáni szabad játékra is. Így a gyermekek érkezés után a kertben kezdhetik a napjukat.
Amennyiben az időjárás nem teszi lehetővé a szabadban tartózkodást, úgy a csoportszobában történik a szabad játék.
8.00-9:00 érkezés, reggeli
9.00-10.00 szabad játék, képességfejlesztő tevékenység kezdeményezése
10.00-10.15 gondozási tevékenység, tízórai
10.15-11.30 tisztálkodás, öltözködés, pihenés, szabadtéri játék az udvaron
11.30-11.45 gondozási tevékenység
11.45-12.15 ebéd
12.14-12.30 gondozási tevékenység
12.30-15.00 mese hallgatás, pihenés
15:00-16.00 uzsonna, hazamenetel

Családok támogatásának módszerei és lehetőségei
A családok támogatása a családi bölcsődénkben kölcsönös bizalmon alapul. Tájékoztatjuk egymást a gyermek fejlődéséről, kapcsolattartásunkban több formában valósul meg. A családok felelősségérzete megnő azáltal, hogy közvetlenül is megélik bölcsődénk életének részét, a szolgáltatásnyújtók felkészültségét és a gyermekek iránti erőfeszítéseket. Az együttműködés területei: Egymás kölcsönös segítése A nevelési feladatok összehangolása Vélemények különbözőségeinek egyeztetése Az együttműködés fő színterei: A családi bölcsődei szolgáltatást igénybe vevők, vagyis a beíratott gyermekek szülei és a bölcsőde közti kapcsolat: beszoktatás, beszélgetés érkezéskor és távozáskor, fogadóórák havi rendszerességgel időpont egyeztetést követő rendkívüli fogadó óra hirdetőtábla, írásos tájékoztatás, fejlődési napló, elektronikus tájékoztatás nyílt napok
Családlátogatás - A családok számára felajánljuk a családlátogatás lehetőségét, ajánlva azt a gyermek könnyebb beszoktatása miatt, ez azonban opcionális lehetőség.
Beszoktatás (adaptáció)- szülővel történő folyamatos beszoktatás A felvétel alkalmával már lehetőség van a beszoktatás módjáról, és jelentőségéről beszélni a szülőkkel, ez az oka, hogy gyermekeink jelentős része a szülővel együtt szokik be a bölcsődénkbe. A beszoktatás kezdésekor fontosnak tartjuk a szülővel megbeszélni a beszoktatás jelentőségét, hogy a későbbiekben együttműködő részvételére számíthassunk, megértse jelentőségét. Fontos, hogy a beszoktatás alatt ugyanaz a személy kísérje végig a gyereket. A szülők részéről a módszer elfogadása, és együttműködő részvétele segíti munkánkat, feltétele a sikeres beszoktatásnak. Segíti a beszoktatást, ha a szülő sokat játszik gyermekével a csoportban. A beszoktatás 2 hétig tart, az adaptációs időszak 2-3 hónap.
Napi kapcsolattartás Célja: rövid, kölcsönös informálás a kisgyermek érzelmi, hangulati állapotáról, a napi történésről. A napi kapcsolattartásra is nagy hangsúlyt fektetünk. Ha a kisgyerekért megérkezik a szülő, körültekintően informáljuk az aznapi benyomásokról, a kicsi viselkedéséről, reakcióiról.
Egyéni beszélgetés A fogadóóra egy személyre szabott találkozás a szolgáltatásnyújtó és a szülő között. Itt lehetőség nyílik arra, hogy olyan információk cseréljenek gazdát, amelyek akár bizalmas jellegűek.
A szülőcsoportos beszélgetések A családi bölcsődénkben van arra lehetőség, hogy a szülő együtt játsszon gyermekével, ezáltal megismerhet új, érdekes tevékenységeket, amelyet otthon is alkalmazhat. Ha problémák merülnek fel, és tanácstalan a szülő, találkozhat hasonló sorsú szülőkkel,

így kaphat külső segítséget. Nyitottak vagyunk a szülők felé, érdekel bennünket a rólunk kialakult kép, és formálunk bölcsődénk mindennapjain, ha lehetséges és szükséges.
Szülői értekezlet Egy nevelési évben két szülői értekezletet tartunk (beszoktatás előtt, nevelési év végén)
Indirekt kapcsolattartási formák A kapcsolattartásnak, tájékoztatásnak többféle formája is van ! írásbeli tájékoztatók a gyerekek fejlődéséről, hirdetőtábla, szórólapok, stb.! A közös programok, ünnepek, lehetőséget teremtenek a család és a bölcsőde közötti kapcsolat elmélyítésére, egymás megismerésére, szülők közötti barátságok létrejöttére. szervezett programok.
Kapcsolatrendeszünk
Belső kapcsolatrendszer:

A hálózatban 6 fő dolgozik.
Havonta 1 belső értekezletet tartunk, ahol lehetőség van megbeszélni az elmúlt időszakot, illetve a
közös fejlődéshez szükséges esetleges változtatásokat megvitatni.
Napi kapcsolattartásra a bölcsőde nyitása előtt és zárása után is szánunk kellő időt.
A családi bölcsőde, mint az óvodába lépés előtti intézményes nevelés színtere, hasznos információkat adhat a gyermek óvodás kor előtti fejlődéséről. Háttér óvodánk, a szentendrei Mary Poppins Óvoda 3 tiszta csoporttal működik, így az óvodai élet megkezdése zökkenő mentesebb lehet, hiszen folyamatos kapcsolattartás hozható létre év közben a nevelőtestület többi tagjaival is (óvónők). A intézmény rendezvényeit a gyermek- életkori sajátosságaihoz igazodva, érdeklődésüket figyelembe véve- látogathatják csoportosan vagy szüleikkel. Tervezünk közös gyereknapot, családi napot, stb..
Külső kapcsolatrendszer:
A Nevelési Tanácsadó, Gyermekjóléti Szolgálat a gyermek nevelését speciális szakembereikkel segítik elő (pszichológus, logopédus).
A családi Bölcsőde Hálózatunk a területi gyámhivatallal szoros kapcsolatot tart. A fenntartó működteti a jelzőrendszert, a családi bölcsőde a jelzőrendszer tagja.

A szentendrei védőnői hálózattal is tartjuk a kapcsolatot. A gyermekek felvételéről értesítjük őket.
Továbbá együtt működünk a Magyar Bölcsődék Egyesületével, mint szakmai érdekképviselettel és
módszertannal.
Alapellátáson túli, a családi nevelést támogató szolgáltatások
A családi bölcsődei ellátás prioritása mellett egyéb szolgáltatásokat is kínálunk: torna, úszás, színház, és születésnapok megrendezését.
Az ellátás igénybevételének módja
A szülők jelentkezéskor széles körű tájékoztatást kapnak a családi bölcsőde életéről, a szokásokról, szabályokról, a beszoktatás módjáról. Megtekinthetik a gyermekek által használt helyiségeket, a játszóudvart. Megismerhetik a gyermekük leendő nevelőjét.
A beiratkozás menete:
· telefonos bejelentkezés / felvételi kérelem megküldése
· személyes találkozó a gyermekkel együtt
· 3 napnál nem régebbi orvosi igazolás, kötelező oltások orvosi igazolása
· Babóca Montessori Bölcsőde Hálózat szülői megállapodás megkötése, aláírása
A szolgáltatásról szóló tájékoztatás helyi módja
A családi bölcsőde hálózat fenntartója elkészíti a családi bölcsőde honlapját, melyben tájékoztatja az érdeklődőket a nyújtandó szolgáltatásokról, programokról, nevelési elvekről, térítési díjról, igénybe vehető kedvezményekről. A családi bölcsődéről készített bemutatkozó kiadványok, fényképek vizuális információval szolgálnak a hely felszereltségéről, családias hangulatáról, ízlés és színvilágáról. Szórólapok elhelyezése (rövid, de konkrét tájékoztatást adva) minden olyan helyen, ahol a célközönség elérheti. A felvett gyerekek szüleivel folyamatosan kapcsolatban vagyunk, kölcsönösen tájékoztatunk és tájékozódunk a gyermekkel kapcsolatban.
Jogok védelme

Az ellátást igénybe vevőknek joga van:
· A szolgáltatásokat teljes körűen igénybe venni, egyéni bánásmódban részesülni.
· Joga van minden fontos kérdésben a tájékoztatáshoz, adatai védelméhez, a nyilvántartásba, dokumentumokba való betekintéshez.
· Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.
· A szolgáltatás fenntartója köteles biztosítani, hogy az ellátott adataihoz, a vezetett nyilvántartásokhoz illetéktelen személy ne jusson hozzá.
· Az ellátást igénybe vevők, az ellátást nyújtó kötelezettségszegése és a szolgáltatás igénybevételével kapcsolatos problémák esetén panasszal élhetnek, melyet a Családi Bölcsőde fenntartójához lehet szóban és írásban benyújtani.
A családi bölcsőde hálózatban dolgozók számára biztosítandó:
· Az egészséges és biztonságos munkavégzéshez szükséges törvényi előírásoknak megfelelő munkafeltételek.
· A munkatársnak joga van véleménye kinyilvánítására, munkája elismerésére.
· Megkapni a munkavégzéssel kapcsolatos megbecsülést.
· Emberi méltóságukat és személyiségi jogaik tiszteletben tartása.
· Segítséget szakmai tudásuk gyarapításához. Elvárás a dolgozók részéről a felkészült és lelkiismeretes munkavégzés, a szülőkkel való jó kapcsolatra partneri együttműködésre törekvés, a gyermeki jogok érvényesülésének biztosítása, valamint a Szociális Munka Etikai Kódexének és a programjában és házirendjében megfogalmazott szakmai és adatvédelmi szabályok betartása. A családi bölcsődében nem állhat alkalmazásban olyan személy, akivel szemben a Gyermekek védelméről, és a gyámügyi igazgatásról szóló törvény kizáró tényezője áll fenn. A dolgozók magánéletének védelme, a személyes adataik kezelésében mérvadó. Az szolgáltatatás dolgozóit, és vezetőjét panasztétel esetén - a kivizsgálási időszak végéig - megilleti munkáltatójuk, és fenntartójuk védelme. A család, és a házasság intézményének védelme az alkalmazotti közösség munkaszervezése során figyelembe veendő tényező. Különös védelem illeti meg a várandós anyát, a kisgyermeket nevelő anyát a munkahelyen.
Gyermekvédelem

Feladatunk a gyermekvédelmi törvény betartása. A fenntartó, szakmai koordinátor működteti a jelzőrendszert. Minden gyermeket érintő gyermekvédelmi megelőzés: egészségvédelem családi nevelés képességfejlesztés nyugalom biztosítása
Családpedagógiára vonatkozó tervünk:
Fórum a szülőknek, kirándulás a családokkal, szükség esetén hatósági intézkedések igénylés és kapcsolatfelvétel: családgondozóval, gyámhatósággal gyermek- és ifjúságvédelemmel. Együttműködés a családi bölcsődén kívüli szervezetekkel: Önkormányzat Szociális Osztályával, Kormányhivatallal, Családsegítő, ill. Gyermekjóléti Szolgálattal Szakértői bizottsággal, védőnőkkel, amennyiben szükséges.
Panasz kezelése
A panaszszituációk kezelése során figyelembe vesszük az igénybe vevők és a személyes gondoskodást végző személyek jogait, a családi napközi dokumentumait ( Szülői Megállapodás – Szerződés). A panaszos észrevételt tehet a szolgáltatásnyújtóknál. A szolgáltatásnyújtó köteles a panaszt a családi bölcsőde vezetőnek jelenteni. A szóban tett panasz kezelése az érdekelt felek behívásával, a panaszszituáció megbeszélésével történik. Az írásban tett panaszt a családi bölcsőde vezető kivizsgálja az ügyet, és 15 napon belül írásban válaszol. Amennyiben a válasszal nem elégedett a panaszos, úgy fellebbezéssel élhet, melyet a fenntartónak nyújt be, aki 15 napon belül kivizsgálja az ügyet és választ ad.
Panasz esetén az alábbi sorrendben kell eljárni:
1. szolgáltatásnyújtó
2. fenntartó
3. Amennyiben a fenntartó intézkedései nem felelnek meg, úgy a területileg illetékes gyermekjogi képviselőt, vagy a működési engedélyt kiadó kormányhivatalt kell felkeresni.
Érvényességi rendelkezések
Babóca Montessori Családi Bölcsőde Hálózat Szakmai Program 2026.
A Babóca Montessori Családi Bölcsőde Hálózat Szakmai Programja a fenntartói jóváhagyással
2026.01.04. – től lép életbe, h a t á r o z a t l a n i d ő r e s z ó l.
A családi bölcsőde hálózat szakmai program módosításának lehetséges indokai:
szervezeti átalakítás, jogszabályi változás, a szülői igények változása

A jogszabályi változások esetén módosításra kerül.

1.számú melléklet
MEGÁLLAPODÁS
Alapellátás Létrejött a gyermekek védelméről és a gyámügyi igazgatásról szóló 1997. évi XXXI. törvény 32. § (7) bekezdése értelmében egyrészről a Babóca Montessori Családi Bölcsőde Hálózat ellátást nyújtó fenntartója Név: Babóca az Egyenlő Esélyért Alapítvány, Cím: 2000 Szentendre Fiastyúk utca 10.,
Adószám: 19428105-1-13,
Telephely:
másrészről az Ellátást igénybe vevő
Szülő(k)/ Törvényes képviselő(k)
Anya Családi és utónév:
Születési családi és utónév:
Születési helye, ideje:
Anyja születési családi és utóneve:
Lakóhelye:
Tartózkodási helye:
Apa Családi és utónév:
Születési családi és utónév:
Születési helye, ideje:
Anyja születési családi és utóneve:
Lakóhelye:
Tartózkodási helye:
Gyermek Családi és utónév:
Születési családi és utónév:
Születési helye, ideje:
Anyja születési családi és utóneve:
Lakóhelye:
Tartózkodási helye:
TAJ:
között az alábbiak szerint.

Az ellátásban részesülő törvényes képviseletét az ellátás igénybevétele során a fent megnevezettek közül ellátja:
Név:
Lakóhely:
A Családi Bölcsőde alapellátás kezdetének időpontja:	

A Családi Bölcsőde alapellátás várható időtartama (aláhúzással jelölni, határozott időtartamnál időpont megadása)
Határozott:	Határozatlan,
A Családi Bölcsőde alapellátás igénybevétele:	Hétfő Kedd Szerda Csütörtök Péntek
A Családi Bölcsőde alapellátás tartalma és módja:
Az igénybe vevők köre – húszhetes kortól hároméves korig {Gyvt. 42/A. § }
A Családi Bölcsőde alapellátás: 0- 3 éves korig, illetve testi, szellemi fejlettsége alapján óvoda éretté válásig, személyre szabott felügyelet, gondozás, nevelés, szakszerű módon az érvényben lévő módszertani elvek figyelembevételével, családias környezetben, életkorához, szükségleteihez, napirendjéhez igazodva, elősegítve a harmonikus testi és lelki fejlődést; kisgyermekek korának megfelelő fekvőhely, a gyermek testi és szellemi fejlődését segítő esztétikus, és a gyermek(ek) életkorához igazodó játékok, eszközök, valamint az időjáráshoz, évszakhoz igazodó levegőn való tartózkodás biztosítása; a gyermek korának és a családi bölcsődében töltött időtartamnak megfelelő, napi étkezés biztosítása; a módszertani elvek szerinti higiénés elvárások betartása; a szülő/törvényes képviselő folyamatos informálása, a gyermekével kapcsolatos napközbeni, valamint rendkívüli eseményekről.
A nyitvatartás: Hétfőtől – Péntekig 8:00 – 16:00 (Szeptember 1-jétől Augusztus 31-éig)
A családi bölcsőde alapszolgáltatása és az alapellátáson kívüli szolgáltatási lehetőségek igény szerint, ettől eltérő időpontban, pihenő- és ünnepnapokon, éjszaka is rendelkezésre állhatnak, az igénybe vevők munkarendjéhez, kéréséhez igazodva.
A személyi térítési díj megállapítása és fizetése:
A szolgáltatás intézményi térítési díja: A térítési díj táblázat szerinti díjszabás,
amely adott naptári év miden hónapjában fizetendő, amely, a gyermek jelenlététől függetlenül előre fizetendő.
A szülő vállalja, az igénybe vett szolgáltatás mindenkori intézményi térítési díjával megegyező összeg megfizetését az alábbi számlaszámra:
OTP Bank

Babóca az Egyenlő Esélyért Alapítvány
11742087-24291811
Közlemény: a gyermek neve és fizetendő hónapjában
A Szülő / Törvényes képviselő személyi térítési díjat fizet a gyermek napközbeni étkeztetésért, melynek összegét a térítési díj táblázat tartalmazza.
A személyi térítési díjat a Szülő / Törvényes képviselő, a gyermekek napközbeni ellátásának, valamint a gyermek étkeztetésének igénybevételére, egy havi időtartamra előre köteles megfizetni, minden hó 10. napjáig. A fenntartó, az igénybe vevő gyermek távolléte, hiányzása esetén, a távollét, hiányzás napjaira eső étkezési térítési díjat nem téríti vissza a szülőnek, nem áll módjában, ezen összeg a térítési díjon felül kötelezően fizetendő, kivéve a nyári szünet időtartalma alatt.
A Babóca Montessori Családi Bölcsőde Hálózat alapellátás megszüntetése történhet:
Határozott időtartamú szerződés esetén, az időtartam lejártával.
A jogosultsági feltételek megszűnésével.
A gyermek 3. életévének betöltésével, illetve testi vagy szellemi fejlettségi szintje alapján érett az óvodai nevelésre. (Gyvt. 42/A. § szerint):
Az önkéntesen igénybe vett bölcsődei ellátás megszüntetését a jogosult, illetve törvényes képviselője kérelmezheti, melynek alapján az Ellátást nyújtó azt megszünteti. Az ellátás, a megegyezés időpontjában, illetve ennek hiányában a megállapodásban foglaltak szerint szűnik meg. Az Ellátást nyújtó, az ellátást megszűntetheti, ha a jogosult – vagy törvényes képviselője - a házirendet ismételten súlyosan megsérti, vagy az ellátás Gyvt.41.§ szerinti feltételei , okai már nem állnak fenn.
Az Ellátást nyújtó írásban értesíti a jogosultat, illetve törvényes képviselőjét, az ellátás megszüntetéséről, illetve az ellene tehető panaszról. Egyet nem értés esetén az értesítés kézhezvételétől számított nyolc napon belül a fenntartóhoz fordulhat. A fenntartó végrehajtható határozatáig az ellátást biztosítani kell.
Amennyiben a Családi Bölcsőde alapellátásában foglalt határozott időtartam dátuma módosul, a Szülő/Törvényes képviselő köteles 30 nappal előbb írásban jelezni azt, különben a már megkezdett hónap teljes személyi térítési díjának összegét meg kell fizetnie.
Nyilatkozat tájékoztatás megtörténtéről (Gyvt. 33. § (2) szerint):
1. Mint az igénybe vevő gyermek törvényes képviselője nyilatkozom, hogy az ellátást nyújtó részéről, a Babóca Montessori Családi Bölcsőde Hálózat alapellátás tartalmáról, feltételeiről, a rólam és gyermekemről vezetett nyilvántartásokról, a házirendjéről, panaszjogom gyakorlásának módjáról, a fizetendő térítési díjról, a jogosult jogainak és érdekeinek képviseletéről. a 1997.évi XXXI. törvény 33.§ (2) bekezdés szerinti tájékoztatást megkaptam.
2. Mint gyermekem törvényes képviselője tudomásul veszem, hogy az 1997. évi XXXI. törvény 33.§. (3) bekezdés b) és c) pontja értelmében a gyermekvédelmi törvény alapján vezetett

nyilvántartásokhoz adatot szolgáltatni, valamint a jogosultsági feltételekben és a természetes személyazonosító adatokban történő változásokról a Babóca Montessori Családi Bölcsőde Hálózat szolgáltatás nyújtóját értesíteni kötelességem.

Nyilatkozat az adatvédelemmel kapcsolatos tájékoztatás megtörténtéről (Európai Parlament és Tanács (EU) 679/2016. számú rendelet)
1. A családi bölcsődei szolgáltatást nyújtó és a Fenntartó, a vonatkozó előírások szerinti kötelezettségek és célok teljesülése érdekében, az ellátást igénybe vevő személyek és azok szülei / törvényes képviselői - továbbiakban „Érintett / Érintettek” - személyes adatainak kezelése során, az adatkezelők az Európai Parlament és Tanács (EU) 679/2016. számú rendelete előírásai szerint végzik tevékenységüket.
2. Az Érintett, a nevezett szolgáltatás előírások szerinti céljainak megvalósítása érdekében hozzájárul, hogy a szolgáltatás Fenntartója, mint Adatkezelő és a szolgáltatást nyújtó, mint Adatfeldolgozó a személyes adatait kezelje. A személyes adatok kezelésének időtartama, a nevezett szolgáltatásra vonatkozóan az adatkezelés célja eléréséig, vagy külön előírás alapján történő ideig.
Az Érintett természetes személyt megillető jogok a személyes adatai kezelése során:
1. Hozzáféréshez való jog
2. Helyesbítéshez való jog
3. Törléshez való jog
4. Adatkezelés korlátozásához, zároláshoz való jog
5. Tiltakozás a személyes adatok kezelése ellen
6. Adathordozhatósághoz való jog
3. Jogsértés esetén tehető lépések:
1. Kapcsolatfelvétel az Adatfeldolgozóval vagy Adatkezelővel – ha megsértették az Érintett jogait a személyes adatok kezelése során.
Adatkezelő / Adatfeldolgozó elérhetősége:
2. Panasz benyújtása a Hatósághoz Az Érintett, a személyes adataira vonatkozó jogainak megsértése esetén panaszt nyújthat be az érintett a hatósághoz az alábbi elérhetőségen: Nemzeti Adatvédelmi és Információszabadság Hatóság Levelezési cím: 1530 Budapest, Pf.: 5. Cím: 1125 Budapest, Szilágyi Erzsébet fasor 22/C. Telefon: +36 (1) 391-1400 Fax: +36 (1) 391-1410 E-mail cím: ugyfelszolgalat@naih.hu.

3. Bírósághoz fordulás - az Érintett, a személyes adatai kezelése során történő jogsértés esetén a területileg illetékes bírósághoz is fordulhat.

Az ellátásban részesülő törvényes képviselője nyilatkozik:
A gyermeket hazaviheti:	A gyermeket nem viheti haza:

	Étkezési igény:
otthonról hozott étel,
étkeztetés (a megfelelő aláhúzása)
	Speciális étkezési igény:
	

	
	
	

	
	
	



Egyéb speciális igény:	

A fenti megállapodást a felek elolvasták értelmezték, a benne foglaltakat elfogadják, kötelező érvényűnek tartják, ezt aláírásukkal igazolják.
Dátum:	

az ellátásban részesülő törvényes képviselője	az ellátást nyújtó
Az ellátásban részesült Törvényes képviselője kéri / az Ellátást nyújtó kezdeményezi az ellátás megszűntetését (megfelelő rész aláhúzandó):

indoka:
	 időpontja:

az ellátásban részesülő törvényes képviselője	

Amennyiben az ellátásban részesült gyermek az ellátás megszűnésekor, vagy azt megelőzően
az ellátásban részesülő törvényes képviselője	az ellátást nyújtó

	2.számú melléklet
Babóca Montessori Családi
Bölcsőde Hálózat
Házirend
Az ellátott gyermekek köre
1. A családi bölcsőde családban élő 20hetes–3 éves korú gyermekek napközbeni gondozását látja el, a szülővel, törvényes képviselővel kötött megállapodás alapján.
	[image: ]



2. Az első pontban meghatározott életkornál idősebb gyermek napközbeni ellátásban egyedi elbírálás alapján részesülhet.
3. A gyermek felvételét a szülő a szolgáltatást nyújtó személynél, illetve a fenntartónál kérheti. A szolgáltatást nyújtó a fenntartó képviseletében megállapodást köt az ellátás kezdetéről és várható időtartamáról, valamint megszüntetésének módjáról.
Gyermeklétszám
4. A gyermeklétszám a szolgáltatást nyújtó személy saját napközbeni ellátást igénylő gyermekét is
figyelembe véve telephelyenként:
-Babóca Montessori Családi Bölcsőde 1: maximum 8 fő lehet.
-Babóca Montessori Családi Bölcsőde 2: maximum 7 fő lehet.
-Babóca Montessori Családi Bölcsőde 3: maximum 5 fő lehet.
Nyitvatartási idő
5. A családi bölcsőde rendes nyilvántartási ideje hétfőtől péntekig 8:00-tól 16:00-ig tart.
Nyitvatartási időben az alaptevékenység mellett a szabad férőhelyeken időszakos
gyermekfelügyelet igénybevételére van lehetőség.
6. A nyári szabadság miatti zárvatartás pontos idejéről a szolgáltatást nyújtó minden év február 15-ig tájékoztatást nyújt.
Étkeztetés
7. A családi bölcsődét igénybe vevő szülő, törvényes képviselő köteles a szolgáltatás megkezdése
előtt a szolgáltatást nyújtó személyt tájékoztatni a gyermek étkezéssel kapcsolatosan kialakult
egyéni szokásairól, esetleges élelmiszer allergiáról stb.
8. A szolgáltatást nyújtó személy gondoskodik a gyermek étkeztetéséről az OÉTI
gyermekétkeztetésre vonatkozó ajánlásában foglaltak figyelembevételével, illetve a 37/2014-es
kormányrendelet közétkeztetésre vonatkozó paragrafusa alapján.
Napirend

9. A szolgáltatást nyújtó személy az évszakhoz, a gyermek életkorához, fejlettségi szintjéhez igazodó rugalmas napirendet alakít ki, amely az étkezés, levegőzés (saját udvaron és séta a környéken), játék, gondozási tevékenység rendszeres napi teendőiből áll. Gondozótevékenysége során harmonikus légkört, balesetmentes, esztétikus környezetet biztosít a gyermekek számára. Ösztönzi a kisgyermekek kreatív, önálló tevékenységét.
Együttműködés a szülőkkel
10. A szolgáltatást nyújtó személy tevékenysége során folyamatosan együttműködik a szülőkkel. Biztosítja az ellátást igénybe vevők jogait a gyermekvédelmi törvény vonatkozó rendelkezései szerint. Az ellátás papíralapú és elektronikus nyilvántartásához szükséges adatokat adatvédelmi kötelezettségének megfelelően kezeli.
11. A szülővel felmerülő bármilyen probléma vagy konfliktus keletkezésének észlelése esetén a szolgáltatást nyújtó személy köteles azt megvizsgálni, a kérdéseket megválaszolni. Egyet nem értés esetén a szülő panaszával a fenntartóhoz fordulhat, aki a panaszt kivizsgálja és tájékoztatást ad a panasz orvoslásának más lehetséges módjáról (gyermekjogi képviselő). A szülő a települési önkormányzat gyermekjóléti szolgálatához fordulhat, ha a fenntartó 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.
12. A szolgáltatást nyújtó személy ellenkező megállapodás hiányában csak az ellátásra szerződést kötőnek adhatja át a gyermeket. Amennyiben a szülő, törvényes képviselő más személyt is megjelöl erre, köteles azt írásban rögzíteni. Ennek hiányában – váratlan akadály esetén – legalább telefonon köteles értesíteni a szolgáltatást nyújtó személyt, ki viheti el gyermekét.
13. A szülő az ellátás folyamán biztosítja a szolgáltatást nyújtó személy számára, hogy a családi bölcsődében való tartózkodáshoz gyermekének az időjárásnak megfelelő, réteges, játékokhoz alkalmas váltóruha és váltócipő álljon rendelkezésre. Óvja a családi bölcsőde berendezési tárgyainak épségét, betartja a tisztasági szabályokat, valamint a dohányzásra vonatkozó tiltó rendelkezést, igazodik a családi bölcsőde napirendjéhez.
Egészségügyi ellátás, betegség, balesetvédelem
14. A gondozás megkezdése előtt a szülő bemutatja a gyermekorvos igazolását arról, hogy a gyermek egészséges, korának megfelelő védőoltásokat megkapta, közösségbe mehet. Fertőző betegség miatti 10 nap egybefüggő hiányzást követően az ellátás folytatásának feltétele a gyermek gyógyultságát tanúsító háziorvosi igazolás bemutatása a szolgáltatást nyújtó személynek.
15. A szülő, törvényes képviselő a gyermek betegségét – mivel erre az időszakra nem veszi igénybe az ellátást – legkésőbb tárgynap reggel 8.00 óráig köteles a szolgáltatást nyújtó személynek jelezni.
16. Lázas, fertőző beteg gyermeket nem fogad a családi bölcsőde. Amennyiben a gyermek
napközben belázasodik, a szolgáltatást nyújtó személy a szülőt értesíti, és ha szükséges, a szülővel
egyeztetett módon orvost hív.
17. Gyógyszert a szolgáltatást nyújtó személy csak írásban rögzített megállapodással vehet át a szülőtől. Ebben rögzíteni kell, hogy milyen gyógyszert, milyen gyakorisággal kell a gyermeknek adni.

18. A szülő, törvényes képviselő biztosítja a gyermek személyes higiénés eszközeit a szolgáltatást
nyújtó személlyel egyeztetett módon (papírzsebkendő, pelenka, törlőkendő, törölköző, szalvéta,
fésű, nagyobbaknál WC-papír, fogkrém, fogkefe).
19. Az ellátás helyszínén a szolgáltatást nyújtó személy a balesetvédelmi feltételeket biztosítja.
Ezeket a fenntartó által megbízott személy rendszeresen ellenőrzi, az esetleges hiányosságot írásban
észrevételezi, amelynek elhárítását határidőhöz köti.
A gyermek megismerésének eszközei, az ellátás minőségének biztosítása
20. A szülő vállalja, hogy együttműködik a gyermek megismerését szolgáló kérdőív kitöltésében és az időközben bekövetkezett változások regisztrálásában. A kérdőívben rögzített információk csak összefoglalják, de nem helyettesíthetik a gyermek gondozásához elengedhetetlen, személyesen megbeszélt gondozási szempontokat.
21. A szülő hozzájárul, hogy az ellátás során a gyermek fejlődésének dokumentálására, belső
használatra gyermekéről fénykép- és videofelvételek készüljenek.
Igen	nem
22. A szülő beleegyezik, hogy gyermekét intézményen kívüli foglalkozásokra elvigyük: igen	nem
A díjfizetés módja, határideje
23. A szülő vállalja, hogy a személyi térítési díj összegét havonta fizeti. A térítési díj havi összegét a megállapodásban rögzített díjfizetési mód szerint legkésőbb a tárgyhónap 10. napjáig megfizeti (helyszínen készpénzzel vagy átutalással a fenntartó bankszámlájára).
Egyéb rendelkezések
24. A Házirend súlyos megsértése a szolgáltatásra kötött megállapodás felbontásával járhat. A Házirend súlyos megsértésének minősül:
· A szülő vagy törvényes képviselő, valamint a kisgyermekeket bölcsődébe hozó személy a bölcsőde dolgozóit, a bölcsődei szolgáltatást igénybe vevő kisgyermeket vagy szüleit testi épségét veszélyeztető magatartást tanúsít
· Többszöri figyelmeztetést követően megszegi a dohányzás szabályait
· A bölcsődébe testi épséget, egészséget veszélyeztető tárgyakat visz be, azokkal másokat megfélemlítő magatartást tanúsít
· A gyermeket többszöri figyelmeztetés ellenére is orvosi igazolás nélkül hozza vissza a betegséget követően
· Nem tesz eleget adatszolgáltatási kötelezettségének (munkaviszonyában beállt változásról nem értesíti a bölcsődét, nem hoz munkáltatói igazolást) és emiatt a bölcsődét anyagi kár éri
25. A szolgáltatást nyújtó személy a szülővel a szerződéskötés napján az érvényben lévő házirendet ismerteti.
26. A Házirend egy példányát a szerződéskötés napján a szülő átveszi.
27. Panaszkezelés: Panasz esetén az alábbi sorrendben kell eljárni:

1. szolgáltatásnyújtó
2. fenntartó
3. Amennyiben a fenntartó intézkedései nem felelnek meg, úgy a területileg illetékes gyermekjogi képviselőt, vagy a működési engedélyt kiadó kormányhivatalt kell felkeresni.
Fenntartó képviselője	Szolgáltatást nyújtó személy
A házirendet elfogadom:
Szülők, törvényes képviselők neve:
Aláírása:
Dátum:

[image: ]3.számú melléklet
FELVÉTELI KÉRELEM
A Babóca Montessori Családi Bölcsődébe
Gyermek neve: 	.
TAJ száma: 	..
Születési helye, ideje:	

Anyja leánykori neve:	

Gyermek lakóhelye:	

Tartózkodási helye:	.
Állampolgársága:	

Törvényes képviselője:	

Lakóhely:	

Tartózkodási hely (ha eltér):	

Telephely: 	

	Szülők
	Édesanya
	Édesapa

	Név:
	

	


	Születési név:
	

	


	Szül. hely, idő:
	

	


	Anyja neve:
	

	


	Lakóhely:
	

	


	Tartózkodási hely (ha eltér):
	

	


	Állampolgárság:
	

	


	Telefonszám:
	

	


	E-mail cím:
	

	




Dátum:	

az ellátásban részesülő törvényes képviselője

